Tähelepanu! Artikkel on enam kui 5 aastat vana ning kuulub väljaande digitaalsesse arhiivi. Väljaanne ei uuenda ega kaasajasta arhiveeritud sisu, mistõttu võib olla vajalik kaasaegsete allikatega tutvumine.
Teehoid läheb riigilt erafirmadele
Teehoiud riigimaanteedel anti eraõiguslikele juriidilistele isikutele Põlva, Jõgeva, Rapla, Valga ja Järva maakondades.
Rapla maakonnas tehakse teehooldetöid riigihanke korras alates 1. juulist 2001 ning Järva maakonnas 1. augustist 2002, teatas maanteeameti pressiesindaja Tiina Kimmel.
Seoses sellega liideti alates 1. novembrist Järva ja Rapla teedevalitsused Harju teedevalitsusega ning Järva ja Rapla teedevalitsus lõpetasid tegevuse, tegutsema jääb seal Harju teedevalitsuse vastava maakonna osakond.
Samuti alates 1. novembrist liideti Põlva ja Valga teedevalitsused Võru teedevalitsusega. Viimane nimetati ümber Kagu teedevalitsuseks.
Põlva maakonnas tehakse teehooldetöid riigihanke korras alates 1. aprillist 2000 ning Valga maakonnas 15. maist 2002.